# 1M: Erindringen om Danmark (intro)

**Dagens modul skal give dig (modulets formål):**

* **Kendskab til begreberne erindringshistorie, historiebrug og historiebevidsthed**
* **Indblik i Folkeskolens Historiekanon**
* **Mulighed for at reflektere over, hvorfor historiefaget er vigtigt!**

 

|  |
| --- |
| **Modulplan:**1. **Forløbs- og begrebsintro**
2. **Folkeskolens historiekanon**
3. **Opråb til ungdommen**
 |

# 1. Forløbs- og begrebsintro

Først en lærerintro til vores nye forløb samt til begreberne: erindringshistorie, historiebevidsthed og historiebrug. Dernæst får I udleveret en række relevante begreber ifm. forløbets tema. Ud fra disse begreber skal i parvis:

1. Starte med at se udelukkende på begrebslisten: hvad tror du/I begrebet betyder?
2. Læs dernæst begrebsforklaringerne: forsøg at give eksempler på de forskellige begreber (hvor det er muligt).
3. Tal om, hvilke begreber I evt. vil have uddybet på klassen.

# 2. Folkeskolens historiekanon (erindringspolitik)

I Folkeskolens læreplan for historie indgår 30 punkter (: Historiekanon), som eleverne skal lære om og stifte bekendtskab med i historieundervisningen, hvilket sådan set kan kategoriseres som erindringspolitik. Læs punkterne nedenfor og tal derefter parvis om de her indsatte spørgsmål.

1. Hvilke af nedenstående punkter husker du fra historieundervisningen i Folkeskolen?
2. Diskuter om punkterne er repræsentative for danmarks- og verdenshistorien?
3. Hvilke styrker/svagheder har en sådan historiekanon (kanon betyder her blot ’udvælgelse’)?

|  |  |
| --- | --- |
| **Styrker?** | **Svagheder?** |
|  |  |

1. Ertebøllekulturen

2. Tutankhamon

3. Solvognen

4. Kejser Augustus

5. Jellingstenen

6. Absalon

7. Kalmarunionen

8. Columbus

9. Reformationen

10. Christian 4.

11. Den Westfalske Fred

12. Statskuppet 1660

13. Stavnsbåndets ophævelse

14. Stormen på Bastillen

15. Ophævelse af slavehandelen

16. Københavns bombardement

17. Grundloven 1849

18. Stormen på Dybbøl 1864

19. Slaget på Fælleden

20. Systemskiftet 1901

21. Kvinders valgret

22. Genforeningen

23. Kanslergadeforliget

24. Holocaust, jødeaktionen og augustoprøret i 1943

25. FN’s Verdenserklæring om Menneskerettigheder

26. Energikrisen 1973

27. Murens fald

28. Maastricht 1992

29. Nordatlanten og rigsfællesskabet

30. 11. september 2001

# 3. Opråb til ungdommen

**Opgave:** I er historiestuderende og synes mildt sagt det står slapt til med historiebevidstheden i Danmark. Nogle vil I ligefrem kalde historieløse, dvs. personer uden viden om eller interesse for fortiden! Der går endda rygter om, at flere elever er ret ligeglade med historiefaget (2c undtaget, naturligvis)!

Der er endda lavet kompetente radioprogrammer om ungdommens potentielle historieløshed:

<https://www.dr.dk/lyd/p1/kampen-om-historien/kampen-om-historien-2022/kampen-om-historien-historieundervisning-og-historieloeshed-11032215382> (Kampen om historien: 00:00-03:03)

Denne bekymrende adfærd kan bl.a. føre til flg. faretruende adfærd:

1. At man ser ’Matador’ og tror det er en troværdig fremstilling af Danmarkshistorien og ikke en fiktiv fortælling, der fortæller mere om manuskriptforfatteren end mellemkrigstiden.
2. At man ser historiske serier eller film på Netflix og den vej mener, at man har styr på, hvad der er sket og at det er en rigtig god måde at kvalificere sin historieviden på.
3. At man ikke aner noget om historiebrug og de forskellige typer historiebrug, der mere eller mindre bevidst påvirker os alle (især når magtfulde personer (mis)bruger historien).

For at komme denne bekymrende adfærd til livs skal I lave et ’Opråb til ungdommen’ (opråb: det at skabe opmærksomhed om noget), med det formål at opfordre ungdommen til at interesse sig for historie og samtidig informere om, hvorfor man bør interessere sig for historie som ung i Danmark!

Inddrag eksempler og begreber fra dagens modul, der kan skabe drivkraft og motivere ift. at få sat gang i opkvalificeringen af ungdommens historiebevidsthed. I bestemmer selv indhold og form på produktet. Afleveres under elevfeedback.

I kan med fordel anvende pptx og læse pkt. 8 (fra s. 22) i jeres Google Docs (Historiefaglig teori og metode) og integrere forskellige eksempler på historiebrug: <https://docs.google.com/document/d/13S-VlPilGVJiSZF-KCbz1mYpwlZA5gAXKhOBcSzyIZ8/edit?usp=sharing>

Grupper til opgaven (lavet tilfældigt ud fra lectios gruppegenerator):

|  |  |
| --- | --- |
| 1 | Morten, Liva, Mads-Emil, Mads |
| 2 | Kasper, Clara, Alicia, Asger |
| 3 | Sarah, Caroline, Marucs, Selma |
| 4 | Magnus, Julie, Sofie, Lærke |
| 5 | Emilie, Amanda, Lea, Laura |
| 6 | Ida, Philip, Jakob, Alberte |